**Sa zadovoljstvom Vas obaveštavamo da Centar za razvoj karijere i savetovanje studenata Univerziteta u Beogradu organizuje za studente završnih godina i diplomce Univerziteta u Beogradu program’’Kadar da budem kadar”.**

**Program ’’Kadar da budem kadar’’ predstavlja seriju treninga koje vode stručnjaci iz oblasti ljudskih resursa, a s ciljem unapređenja veština mladih diplomaca i studenata koji žele da poboljšaju svoje šanse na tržištu rada.**

**Molimo Vas da informacije o programu prosledite što većem broju studenata i nadamo se da ćete moći da nam izađete u susret da plakat i tekst najave programa budu objavljeni na veb sajtu fakulteta i drugim internet portalima / stranicama namenjenim Vašim studentima.**

**Do sada je uspešno realizovano petnaest ciklusa treninga. šesnaesti ciklus treninga je planiran za period od 9. do 13.12.2019. godine i biće posvećen sledećim temama: Lični brend i timski rad, Komunikacione veštine, Upravljanje vremenom, Prezentacione veštine.**

**Planirano je da program pohađa 30 visoko motivisanih mladih ljudi, studenata i diplomaca Univerziteta u Beogradu, koji će po okončanju programa dobiti jedinstveni sertifikat o pohađanju treninga.**

**Rok za prijavu je 4.12.2019. godine u ponoć**